19605 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1404 

11 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης Προέδρου, Μελών, Ειση¬ 
γητή και Γραμματέατων Περιφερειακών Υπηρεσια¬ 
κών Συμβουλίων Ειδικού Εκπαιδευτικού Προσωπι¬ 
κού (ΠΥΣΕΕΠ) του Υπουργείου Εθνικής Παιδείας 

και Θρησκευμάτων. 1 

Καθορισμός αποζημίωσης Προέδρου, Μελών, Ειση¬ 
γητή και Γραμματέατου Υπηρεσιακού Συμβουλίου 
Ειδικού Εκπαιδευτικού Προσωπικού (ΥΣΕΕΠ) του 
Υπουργείου Εθνικής Παιδείας και Θρησκευμάτων. 2 
Μεταβίβαση Αρμοδιοτήτων και δικαίωμα υπογραφής 
στους Αντιπρυτάνεις του Πανεπιστημίου Θεσσαλίας 3 
Μεταβίβαση αρμοδιοτήτων και δικαιώματος υπογρα¬ 
φής στους Προϊσταμένους α) της Γενικής Δ/νσης 
Διοικητικής Υποστήριξης β) της Δ/νσης Διοικητικού, 
γ) της Δ/νσης Οικονομικής Διαχείρισης, δ) της 
Δ/νσης Ακαδημαϊκών Θεμάτων, ε) της Δ/νσης Τεχνι¬ 
κών Υπηρεσιών και στ) της Δ/νσης Φοιτητικής Μέρι¬ 
μνας, καθώς και των λοιπών υπηρεσιώντου Πανεπι¬ 


στημίου Θεσσαλίας. 4 

Μετατροπή θέσης κλάδου γιατρών ΕΣΥ στο Κ.Υ. Ιτέας, 
του ΓΝ Άμφισσας, της ΔΥΠΕ Στερεός Ελλάδας. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφαλμάτων στην υπ’ αριθμ. ΔΥΙδ/οικ. 
64680/17.6.2005 απόφαση του Υπουργού Υγείας 
και Κοινωνικής Αλληλεγγύης. 6 


ΑΠΟΦΑΣΕΙ Σ 

Αριθ. 84156/Γ6 (1) 

Καθορισμός αποζημίωσης Προέδρου, Μελών, Εισηγητή 
και Γραμματέα των Περιφερειακών Υπηρεσιακών Συμ¬ 
βουλίων Ειδικού Εκπαιδευτικού Προσωπικού (ΠΥΣΕΕΠ) 
του Υπουργείου Εθνικής Παιδείας και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) Των άρθρων 158-163 του ν. 

2683/1999 (ΦΕΚ 19/Α/9.2.99) "Κύρωση του κώδικα Κατά¬ 


στασης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ. και άλλες διατάξεις" όπως έχουν 
τροποποιηθεί και συμπληρωθεί. 

β) Των άρθρων 13- 5του ν. 2690/1999 (ΦΕΚ 45/Α/9.3.99) 
" Κύρωση του Κώδικα Διοικητικής Διαδικασίας και άλλες 
διατάξεις". 

γ) Του άρθρου 17 του ν. 3205/2003 (ΦΕΚ 297/Α/ 
23.12.2003) " Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχώντων Ενόπλων Δυνάμεων και αντιστοίχωντης Ελ¬ 
ληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις". 

δ) Του άρθρου 40 του ν. 1849/1976 όπως συμπληρώθη¬ 
κε με το άρθρο 8 του ν. 2129/1993. 

ε ) Του άρθρου 6 παρ. 19 του ν. 3027/2002 (ΦΕΚ 152 / 
Α728.06.2002). 

στ) Του άρθρου 4του π.δ. 1(ΦΕΚ1/Α/3.1.2003) 

2.Τις παρακάτω Υπουργικές Αποφάσεις: 
α) Την υπ' αριθμ. 58986/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Αττικής". 

β) Την υπ’ αριθμ. 58993/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Πελοποννήσου". 

γ) Την υπ’ αριθμ. 58984/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Κρήτης". 

δ) Την υπ’ αριθμ. 58987/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Ανατολικής Μακεδονίας και Θράκης". 

ε) Την υπ’ αριθμ. 58988/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Κεντρικής Μακεδονίας". 

στ) Την υπ’ αριθμ. 59000/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Δυτικής Μακεδονίας". 

ζ) Την υπ’ αριθμ. 58992/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Ηπείρου". 

η) Την υπ’ αριθμ. 59001/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Θεσσαλίας". 

θ) Την υπ’ αριθμ. 58989/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Ιονίων Νήσων". 

ι) Την υπ’ αριθμ. 58999/Γ6/15.6.2005 υπουργική απόφα¬ 
ση "Συγκρότηση Περιφερειακού Υπηρεσιακού Συμβουλί¬ 
ου Ειδικού Εκπαιδευτικού Προσωπικού (ΠΥΣΕΕΠ) Δυτι¬ 
κής Ελλάδας". 

ια) Την υπ’ αριθμ. 58983/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Στερεός Ελλάδας". 

ιβ) Την υπ’ αριθμ. 58996/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Βορείου Αιγαίου". 

ιγ) Την υπ’ αριθμ. 58981/Γ6/15.6.2005 υπουργική από¬ 
φαση "Συγκρότηση Περιφερειακού Υπηρεσιακού Συμ¬ 
βουλίου Ειδικού Εκπαιδευτικού Προσωπικού (ΠΥΣΕΕΠ) 
Νοτίου Αιγαίου". 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού ύψους 90000 Ευρώ για το έτος 2005 και για κά¬ 
θε ένα από τα επόμενα έτη, που θα καλυφθεί από τη σχε¬ 
τική πρόβλεψη στοντακτικόπροϋπολογισμότου Φ185 και 
ΚΑΕ 0515. 

4. Την ανάγκη ενίσχυσης της εύρυθμης και αποτελε¬ 
σματικής λειτουργίας του Περιφερειακών Υπηρεσια¬ 
κών Συμβουλίων Ειδικού Εκπαιδευτικού Προσωπικού 
του ΥΠΕΠΘ και διευκόλυνσης του έργου τους, αποφα¬ 
σίζουμε: 

1. Καθορίζουμε την αμοιβή του Προέδρου, των μελών, 
του Εισηγητή , του Γραμματέα και των αναπληρωτών 
τους, των πενταμελών Περιφερειακών Υπηρεσιακών Συμ¬ 
βουλίων Ειδικού Εκπαιδευτικού Προσωπικού του ΥΠΕΠΘ 
σε 40 € (σαράντα) Ευρώ για τον καθένα κατά συνεδρίαση 
και μέχρι 50 (πενήντα) συνεδριάσεις ετησίως. 

2. Η εν λόγω αμοιβή καταβάλλεται μόνο εφόσον οι συ¬ 
νεδριάσεις γίνονται εκτός του κανονικού ωραρίου εργα¬ 
σίας. 

3. Σε περίπτωση που το Υπηρεσιακό Συμβούλιο συνε¬ 
δριάζει ως πειθαρχικό όργανο, το μέλος που εκτελεί χρέη 
εισηγητή λαμβάνει μόνο την αποζημίωση που δικαιούται 
ως μέλος. 

4. Η ισχύς της απόφασης αρχίζει από 1.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 4876/Γ6 (2) 

Καθορισμός αποζημίωσης Προέδρου, Μελών, Εισηγητή 
και Γραμματέα του Υπηρεσιακού Συμβουλίου Ειδικού 
Εκπαιδευτικού Προσωπικού (ΥΣΕΕΠ) του Υπουργείου 
Εθνικής Παιδείας και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α) Των άρθρων 158.163 του ν. 2683/1999 (ΦΕΚ 19/Α/ 

9.2.99) "Κύρωση του κώδικα Κατάστασης Δημοσίων Πο¬ 
λιτικών Διοικητικών Υπαλλήλων και Υπαλλήλων Ν.Π.Δ.Δ. 
και άλλες διατάξεις" και όπως έχουν τροποποιηθεί και συ¬ 
μπληρωθεί. 

β) Των άρθρων 13.15 του ν. 2690/1999 (ΦΕΚ 45/Α/ 

9.3.99) " Κύρωση του Κώδικα Διοικητικής Διαδικασίας και 
άλλες διατάξεις". 

γ) Του άρθρου 17 του ν. 3205/2003 (ΦΕΚ 297/Α/ 
23.12.2003) "Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α. μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις". 

δ) Του άρθρου 40 του ν. 1849/1976 όπως συμπληρώθη¬ 
κε με το άρθρο 8του Ν.2129/1993. 

ε ) Του άρθρου 2 παρ. 14 του ν. 2817/2000 (ΦΕΚ 78 τ. 
Α'/14.3.2000). 

2. α) Την υπ’ αριθμ. 46890/Γ6/14.5.2003 υπουργική από¬ 
φαση "Ανασυγκρότηση Υπηρεσιακού Συμβουλίου Ειδι¬ 
κού Εκπαιδευτικού Προσωπικού του ΥΠΕΠΘ". 

β) την υπ’ αριθμ. 120089/Γ6/30.10.03 υπουργική από¬ 
φαση "Ορισμός γραμματέα του ΥΣΕΕΠ" 

γ) Την αριθ. 61873/Γ6/1.7.2004 υπουργική απόφαση 
"Συγκρότηση του ΥΣΕΕΠ". 

δ) Την υπ’ αριθμ. 102650 /Γ6/24.9.2004 υπουργική από¬ 
φαση " Ανασυγκρότηση του ΥΣΕΕΠ. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού ύψους 16.000 (δέκα έξι χιλιάδων) Ευρώ για το 
έτος 2004 και για κάθε ένα από τα επόμενα έτη, που θα κα¬ 
λυφθεί από τη σχετική πρόβλεψη στον τακτικό προϋπο¬ 
λογισμό του Φ. 210 και ΚΑΕ 0515 

4. Την ανάγκη ενίσχυσης της εύρυθμης και αποτελε¬ 
σματικής λειτουργίας του Υπηρεσιακού Συμβουλίου του 
ΥΠΕΠΘ και διευκόλυνσης του έργου του , 

αποφασίζουμε 

1. Καθορίζουμε την αμοιβή του Προέδρου, των μελών 
του Εισηγητή , του Γ ραμματέα και των αναπληρωτών 
τους του 5/μελούς κεντρικού Υπηρεσιακού Συμβουλίου 
Ειδικού Εκπαιδευτικού Προσωπικού του ΥΠΕΠΘ σε 40 € 
(σαράντα) Ευρώ για τον καθένα κατά συνεδρίαση και μέ¬ 
χρι 50 (πενήντα) συνεδριάσεις ετησίως. 

2. Η εν λόγω αμοιβή καταβάλλεται μόνο εφόσον οι συ¬ 
νεδριάσεις γίνονται εκτός του κανονικού ωραρίου εργα¬ 
σίας. 

3. Σε περίπτωση που το υπηρεσιακό Συμβούλιο συνε¬ 
δριάζει ως πειθαρχικό όργανο, το μέλος που εκτελεί χρέη 
εισηγητή λαμβάνει μόνο την αποζημίωση που δικαιούται 
ως μέλος. 

4. Η ισχύς της απόφασης αρχίζει από 1.1.2004. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,19 Ιανουάριου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

-* *- 

Αριθ. 10525 (3) 

Μεταβίβαση Αρμοδιοτήτων και δικαίωμα υπογραφής 
στους Αντιπρυτάνεις του Πανεπιστημίου Θεσσαλίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Του π.δ. 83/1984, "Περί ιδρύσεως Παν/μίου Αιγαίου, 
Ιονίου Παν/μίου και Παν/μίου Θεσσαλίας" όπως ισχύει σή¬ 
μερα. 

β.του ν. 1268/1982 "Δομή και λειτουργία των Ανωτάτων 
Εκπαιδευτικών Ιδρυμάτων" όπως ισχύει σήμερα. 

γ. Του άρθρου 1 του ν. 2083/1992 όπως τροποποιήθηκε 
με το άρθρο 7 του ν. 2158/1993. 

δ. Του άρθρου 3 παρ. 1 περ. στ. εδαφ. VIII του ν. 
2083/1992 όπως συμπληρώθηκε και ισχύει με το άρθρο 3 
παρ. 3α του ν. 3027/02 (ΦΕΚ 152/τ. Α728.6.2002). 

ε. Του π.δ. 224/1995 "Περί Οργανισμού των Διοικητικών 
Υπηρεσιών του Πανεπιστημίου Θεσσαλίας", όπως αυτό 
τροποποιήθηκε και ισχύει σήμερα. 

2. Την απόφαση του Πρυτανικού Συμβουλίου στην αρ. 
136/1.9.2005 συνεδρίασή του. 

3. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάροςτου Κρατικού Προ¬ 
ϋπολογισμού ή του προϋπολογισμού του Πανεπιστημίου 
Θεσσαλίας. 

4. Τις υπηρεσιακές ανάγκες του Ιδρύματος, 

Την ανάθεση στους Αντιπρυτάνεις των ακόλουθων αρ¬ 
μοδιοτήτων: 

1. Ο Ναπολέων Μήτσης ορίζεται Αντιπρύτανης επί των 
Ακαδημαϊκών Υποθέσεων και Προσωπικού. 

2. Ο Κωνσταντίνος Γουργουλιάνης ορίζεται Αντιπρύτα- 
νης επί του Οικονομικού Προγραμματισμού και Ανάπτυ¬ 
ξης· 

3.0 Άγγελος Κότιος ορίζεται Αντιπρύτανης επί των Φοι¬ 
τητικών Θεμάτων και Δημοσίων και Διεθνών Σχέσεων. 

Ειδικότερα, αναθέτουμε: 

1. Στον Αντιπρύτανη επί των Ακαδημαϊκών Υποθέσεων 
και Προσωπικού Ναπολέοντα Μήτση, την αρμοδιότητα 
καθώς και το δικαίωμα υπογραφής σε θέματα: Προσωπι¬ 
κού πάσης φύσεως (των Μελών ΔΕΠ, εκτός των πειθαρ¬ 
χικών υποθέσεων, του Διοικητικού Προσωπικού, των Με¬ 
λών Ε.Ε.Δ.Ι.Π. και Ε.Τ.Ε.Π. και του λοιπού διδακτικού προ¬ 
σωπικού), Μετακίνησης εκτός έδρας του ανωτέρω 
προσωπικού και έγκρισης της σχετικής δαπάνης κινήσε- 
ως και αποζημιώσεωςτων μετακινουμένων, Ακαδημαϊκών 
Υποθέσεων, Σπουδών, Προπτυχιακών και Μεταπτυχια¬ 
κών Φοιτητών, Φοιτητικής Μέριμνας, Πανεπιστημιακών 
Συγγραμμάτων και Εκδόσεων, σε θέματα Δικτύων και Μη¬ 
χανοργάνωσης, καθώς και σε θέματα Εποπτείας του Ει¬ 
δικού Νομικού Προσώπου Ιδιωτικού Δικαίου με την επω¬ 
νυμία "Εταιρεία Διαχειρίσεως και Αξιοποιήσεως της Περι¬ 
ουσίας του Πανεπιστημίου Θεσσαλίας", μετά την 
συγκρότηση του Δ.Σ. και την έναρξη λειτουργίας του Νο¬ 


μικού Προσώπου. Επίσης αρμοδιότητες για τη λειτουργία 
της Νομικής Υπηρεσίας. 

Απουσιάζοντας ή κωλυόμενου του Αντιπρύτανη Ακαδη¬ 
μαϊκών Υποθέσεων και Προσωπικού, οι παραπάνω αρμο¬ 
διότητες ασκούνται κατά σειρά από τον Αντιπρύτανη Οι¬ 
κονομικού Προγραμματισμού και Ανάπτυξης και από τον 
Αντιπρύτανη Φοιτητικών Θεμάτων και Δημοσίων & Διε¬ 
θνών Σχέσεων. 

2. Στον Αντιπρύτανη επί του Οικονομικού Προγραμμα¬ 
τισμού και Ανάπτυξης Κωνσταντίνο Γουργουλιάνη, την 
αρμοδιότητα καθώς και το δικαίωμα υπογραφής σε θέ¬ 
ματα: Οικονομικών Υπηρεσιών (πλήν του προσωπικού) 
και Οικονομικού Προγραμματισμού, Ανάπτυξης, Τεχνι¬ 
κής Υπηρεσίας (πλην του προσωπικού), Ερευνητικών 
Δραστηριοτήτων, καθώς και σε θέματα Πληροφορικής. 

Απουσιάζοντας ή κωλυόμενου του Αντιπρύτανη Οικο¬ 
νομικού Προγραμματισμού και Ανάπτυξης, οι παραπάνω 
αρμοδιότητες ασκούνται κατά σειρά από τον Αντιπρύτα- 
νη Ακαδημαϊκών Υποθέσεων και Προσωπικού και από τον 
Αντιπρύτανη Φοιτητικών Θεμάτων και Δημοσίων & Διε¬ 
θνών Σχέσεων. 

3. Στον Αντιπρύτανη επί των Φοιτητικών Θεμάτων και 
Δημοσίων & Διεθνών Σχέσεων Άγγελο Κότιο αρμοδιότη¬ 
τα καθώς και το δικαίωμα υπογραφής σε θέματα: 

α) Φοιτητικής Μέριμνας και Φοιτητικής Λέσχης 

β) Δημοσίων Σχέσεων, Διεθνών Σχέσεων και τις διμε¬ 
ρείς επαφές με φορείς και Πανεπιστήμια της Ελλάδας και 
της Αλλοδαπής. 

γ) Προγράμματα Ακαδημαϊκής Συνεργασίας. 

Απουσιάζοντας ή κωλυόμενου του Αντιπρύτανη Φοιτη¬ 
τικών Θεμάτων και Δημοσίων & Διεθνών Σχέσεων, οι πα¬ 
ραπάνω αρμοδιότητες ασκούνται κατά σειρά από τον 
Αντιπρύτανη Ακαδημαϊκών Υποθέσεων και Προσωπικού 
και από τον Αντιπρύτανη Οικονομικού Προγραμματισμού 
και Ανάπτυξης. 

Τέλος, ο Πρύτανης μπορεί σε κάθε περίπτωση να ασκή¬ 
σει ο ίδιος τις παραπάνω αρμοδιότητες. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Βόλος 20 Σεπτεμβρίου 2005 
Ο Πρύταννης 

ΚΩΝΣΤΑΝΤΙΝΟΣ ΜΠΑΓΙΑΤΗΣ 
-♦- 

Αριθ. 10527 (4) 

Μεταβίβαση αρμοδιοτήτων και δικαιώματος υπογραφής 
στους Προϊσταμένους α) της Γενικής Δ/νσης Διοικητι¬ 
κής Υποστήριξης β) της Δ/νσης Διοικητικού, γ) της 
Δ/νσης Οικονομικής Διαχείρισης, δ) της Δ/νσης Ακα¬ 
δημαϊκών Θεμάτων, ε) της Δ/νσης Τεχνικών Υπηρεσιών 
και στ) της Δ/νσης Φοιτητικής Μέριμνας, καθώς και των 
λοιπών υπηρεσιών του Πανεπιστημίου Θεσσαλίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

• Του π.δ. 83/1984, "Περί ιδρύσεως Παν/μίου Αιγαίου, 
Ιονίου Παν/μίου και Παν/μίου Θεσσαλίας" όπως ισχύει σή¬ 
μερα. 

• Του ν. 1268/1982 "Δομή και λειτουργία των Ανωτάτων 
Εκπαιδευτικών Ιδρυμάτων" όπως ισχύει σήμερα. 

• Του άρθρου 1 του ν. 2083/1992 όπως τροποποιήθηκε 
με το άρθρο 7 του ν. 2158/1993. 

• Του άρθρου 78 του ν. 1892/1990. 

• Του άρθρου 11 του ν. 2690/1990 "Κύρωση Κώδικα Δι¬ 
οικητικής Διαδικασίας και άλλες διατάξεις". 

• Τςδιατάξειςτουπ.δ. 224/1995 "Περί Οργανισμού των 
Διοικητικών Υπηρεσιών του Παν/μίου Θεσσαλίας", όπως 
έχει τροποποιηθεί και ισχύει σήμερα. 

2. Την απόφαση του Πρυτανικού Συμβουλίου στην αρ. 
136/1.9.2005 συνεδρίασή του. 

3. Τις υπηρεσιακές ανάγκες του Ιδρύματος, αποφασί¬ 
ζουμε: 

Την μεταβίβαση του δικαιώματος υπογραφής "Με Εντο¬ 
λή Πρύτανη" στους παρακάτω Προϊσταμένους των Υπη¬ 
ρεσιών του Πανεπιστημίου Θεσσαλίας: 

Α. Στον Προϊστάμενο της Γενικής Δ/νσης Διοικητικής 
Υποστήριξης του Πανεπιστημίου Θεσσαλίας. 

Να υπογράφει αποφάσεις και κάθε είδους έγγραφα, 
που εκδίδονται σύμφωνα με τις κείμενες διατάξεις από τις 
Δ/νσεις αρμοδιότητάς του, δηλαδή Διοικητικού, Οικονο¬ 
μικής Διαχείρισης και Ακαδημαϊκών Θεμάτων και αφο¬ 
ρούν: 

1. Τη διοικητική εποπτεία, τον έλεγχο, το συντονισμό και 
την εύρυθμη λειτουργία των παραπάνω Διευθύνσεων. 

2. Την επίλυση θεμάτων που προκύπτουν από την 
εφαρμογή της Νομοθεσίας. 

3. Την έκδοση χρηματικών ενταλμάτων πληρωμής και 
προπληρωμής των δαπανών. 

4. Την υπογραφή των σχετικών εντύπων της εκκαθάρι¬ 
σης δαπανών των χρηματικών ενταλμάτων προπληρω¬ 
μής- 

5. Την υπογραφή εγγράφων προς το Ελεγκτικό Συνέ¬ 
δριο που αφορούν τη διατύπωση αντιρρήσεων για τη θε¬ 
ώρηση χρηματικών ενταλμάτων. 

6. Την υπογραφή εγγράφων, πιστοποιητικών, βεβαιώ¬ 
σεων, υπηρεσιακών σημειωμάτων μισθολογικής φύσεως, 
καθώς και καταστάσεων συγγραφικών δικαιωμάτων. 

7. Την υπογραφή εγγράφων προς το Προξενείο της 
Ελλάδος για θέματα νοσηλείας υπαλλήλων στο εξωτερι¬ 
κό. 

8. Την υπογραφή: α) ενταλμάτων φοιτητικών υποτρο¬ 
φιών, καθώς καιτωνΧ.Ε. δαπανών, β) δαπάνες κοινοχρή¬ 
στων κληροδοτημάτων. 

9. Τη θεώρηση οδοιπορικών εξόδωντου πάσης φύσεως 
προσωπικού του Πανεπιστημίου, πληντου Πρύτανη, των 
Αντιπρυτάνεωντων μελών της Συγκλήτου και του Πρυτα- 
νικού Συμβουλίου. 

10. Την υπογραφή εγγράφων που απευθύνονται στα 
διάφορα υπουργεία για θέματα που αφορούν τη Γενική 
Διεύθυνση. 

11. Τις απαιτούμενες διαδικαστικές ενέργειες για την 
προώθηση και επίλυση των θεμάτων που υπάγονται στην 
αρμοδιότητα των υπηρεσιών που προΐσταται. 

12. Πρυτανικές πράξεις χορηγήσεως χρονοεπιδόματος 
σε μέλη ΔΕ Π. 

13. Διαβιβαστικά δικαιολογητικών για συνταξιοδότηση. 

14. Πρυτανικές πράξεις χορηγήσεως αναρρωτικών 
αδειών, αδειών κυήσεως και τοκετού σε μέλη ΔΕΠ. 

15. Πρυτανικές πράξεις παραιτήσεων (εκτός των μελών 
ΔΕΠ), προαγωγών, εντάξεων, μετατάξεων υπαλλήλων 
του Πανεπιστημίου σε άλλο κλάδο ή κατηγορία. 

16. Διαβιβαστικά προκηρύξεων θέσεων στο Υπουργείο 
Παιδείας. 


17. Ανακοινώσεις εγγραφής εισαγομένων, μετεγγρα- 
φομένων, κατατασσομένων φοιτητών. 

18. Έγγραφα σχετικά με τα δίδακτρα των αλλοδαπών 
φοιτητών. 

19. Έγγραφα ανακοινώσεων υπουργικών αποφάσεων 
και λοιπών διοικητικών πράξεων που αναφέρονται σε διο¬ 
ρισμούς, μονιμοποιήσεις, εντάξεις, μετατάξεις, προαγω¬ 
γές, αποσπάσεις, κατατάξεις, παραιτήσεις, αποχωρήσεις 
από την υπηρεσία, απολύσεις και λοιπές συναφείς διοι¬ 
κητικές πράξεις που έχουν δημοσιευθεί στην Ε.τ.Κ., κα¬ 
θώς και αποφάσεων των υπηρεσιακών συμβουλίων για 
όλο το προσωπικό του Πανεπιστημίου, εκτός αυτών που 
αφορούν πειθαρχικά θέματα. 

20. Την ανακοίνωση αποφάσεων της Συγκλήτου για 
αγορά, μίσθωση ή εκμίσθωση ακινήτων και αποφάσεων 
του Πρυτανικού Συμβουλίου για προμήθειες πάσης φύ¬ 
σεως εξοπλιστικών μέσων των Σχολών, Τμημάτων και 
Υπηρεσιών του Πανεπιστημίου Θεσσαλίας. 

21. Να θεωρείτο γνήσιο των υπογραφώντου Προσωπι¬ 
κού του Πανεπιστημίου και Πολιτών. 

22. Να χορηγεί και επικυρώνει αντίγραφα ή φωτοαντί¬ 
γραφα εγγράφων. 

Β. Στον Προϊστάμενο της Διεύθυνσης Διοικητικού : 

1. Να θεωρεί το γνήσιο των υπογραφών του Προσωπι¬ 
κού του Πανεπιστημίου και Πολιτών. 

2. Να χορηγεί και επικυρώνει αντίγραφα ή φωτοαντί¬ 
γραφα εγγράφων. 

3. Πρυτανικές Πράξεις κατατάξεως σε μισθολογικά κλι¬ 
μάκια και χορηγήσεως μισθολογικών κλιμακίων και δια¬ 
φόρων επιδομάτων (χρονοεπιδομάτων κλ.π.) στο προσω¬ 
πικό του Πανεπιστημίου εκτός του Διδακτικού Ερευνητι¬ 
κού Προσωπικού (Δ.Ε.Π.). 

4. Πιστοποιητικά και βεβαιώσεις για την υπηρεσιακή κα¬ 
τάσταση του προσωπικού του Πανεπιστημίου με εξαίρε¬ 
ση αυτών που προορίζονται για το εξωτερικό, καθώς και 
τη θεώρηση του γνησίου των υπογραφών του προσωπι¬ 
κού αυτού. 

5. Πιστοποιητικά συνταξιοδοτήσεως του πάσης φύσε¬ 
ως προσωπικού του Πανεπιστημίου. 

6. Ανακοινώσεις αποφάσεων και πράξεων που αφορούν 
την υπηρεσιακή κατάσταση, τις άδειες του προσωπικού 
του Πανεπιστημίου και λοιπών περιπτώσεων, πλην πει¬ 
θαρχικών. 

7. Έκδοση, αντικατάσταση, θεώρηση βιβλιαρίων νοση¬ 
λείας του προσωπικού του Πανεπιστημίου και των μελών 
των οικογενειών τους και έγγραφα προς Υγειονομικές 
Επιτροπές για χορήγηση αναρρωτικών αδειών. 

8. Πρυτανικές πράξεις χορηγήσεως αναρρωτικών αδει¬ 
ών, αδειών κυήσεως και τοκετού στο προσωπικό του Πα¬ 
νεπιστημίου, εκτός του Διδακτικού Ερευνητικού Προσω¬ 
πικού (Δ.Ε.Π.). 

9. Πρυτανικές πράξεις αναπληρώσεως κατά τις κείμε¬ 
νες διατάξεις, Προϊσταμένων Δ/νσεων, Τμημάτων και 
Γραφείων σε περίπτωση απουσίας. 

10. Έγγραφα προς τις Πανεπιστημιακές και άλλες Υπη¬ 
ρεσίες με τα οποία ζητούνται ή παρέχονται στοιχεία και 
πληροφορίες. 

11. Έγγραφα διαβιβαστικά στοιχείων ή εγγράφων Σχο¬ 
λών και Τμημάτων προς το Υπουργείο Εθνικής Παιδείας 
και Θρησκευμάτων και άλλες υπηρεσίες. 

12. Κοινοποίηση εγγράφων υπουργείων κλπ. προς τις 
Υπηρεσίες, Σχολές και Τμήματα του Πανεπιστημίου για 
ενημέρωση. 

13. Πράξεις συστάσεως επιτροπών παραλαβής και διε¬ 
ξαγωγής προχείρων διαγωνισμών και καταστροφής πλε- 
ονάζοντος και άχρηστου υλικού. 

14. Να υπογράφειτα επιδοτήρια των εγγράφωνπου επι¬ 
δίδονται στο Πανεπιστήμιο και να παραλαμβάνει κάθε εί¬ 
δους δικόγραφα που απευθύνονται στο Πανεπιστήμιο, 
στις Υπηρεσίες τους και τα Πανεπιστημιακά όργανα. 

15. Έγγραφα προς Υπηρεσιακά Συμβούλια του Πανεπι¬ 
στημίου για υπηρεσιακές μεταβολές και άλλα αιτήματα 
του προσωπικού του Πανεπιστημίου. 

16. Να χαρακτηρίζει τα εισερχόμενα έγγραφα. 

17. Θέματα που αφορούν την Πολιτική Σχεδίαση Εκτά¬ 
κτων Αναγκών (Π.Σ.Ε.Α) του Πανεπιστημίου. 

Β1. Στους προϊσταμένους των Τμημάτων της Διεύθυν¬ 
σης Διοικητικού. 

α) Στον προϊστάμενο του Τμήματος Προσωπικού 

1. Πιστοποιητικά και βεβαιώσεις (εκτός πιστοποιητικών 
για συνταξιοδότηση) για το προσωπικό που υπάγεται 
στην αρμοδιότητάτου. 

2. Αρχειοθέτηση αδειών του προσωπικού του Τμήμα¬ 
τος. 

3. Κανονικές άδειες απουσίας για τα μέλη του προσω¬ 
πικού που υπάγονται στην αρμοδιότητάτου. 

4. Κοινοποιήσεις πράξεων χορήγησης κλιμακίων, χρο- 
νοεπιδομάτων κλπ. στο προσωπικό που υπάγεται στην 
αρμοδιότητά του. 

5. Να χαρακτηρίζει τα εισερχόμενα έγγραφα. 

6. Να θεωρεί το γνήσιο των υπογραφών του προσωπι¬ 
κού του Πανεπιστημίου και των πολιτών. 

7. Να επικυρώνει αντίγραφα και φωτοαντίγραφα εγ¬ 
γράφων. 

β) Στον Προϊστάμενο του Τμήματος Διοικητικού Προ¬ 
σωπικού 

1. Πιστοποιητικά και βεβαιώσεις (εκτός πιστοποιητικών 
για συνταξιοδότηση) για το προσωπικό που υπάγεται 
στην αρμοδιότητάτου. 

2. Αρχειοθέτηση αδειών του προσωπικού του Τμήμα¬ 
τος. 

3. Κανονικές άδειες απουσίας για τα μέλη του προσω¬ 
πικού που υπάγονται στην αρμοδιότητά του. 

4. Κοινοποιήσεις πράξεων χορήγησης κλιμακίων, χρο- 
νοεπιδομάτων κλπ. στο προσωπικό που υπάγεται στην 
αρμοδιότητά του. 

5. Να θεωρεί το γνήσιο των υπογραφών του προσωπι¬ 
κού του Πανεπιστημίου και των πολιτών. 

6. Να επικυρώνει αντίγραφα και φωτοαντίγραφα εγ¬ 
γράφων. 

γ) Στον Προϊστάμενο του Τμήματος Διοικητικής Μέρι¬ 
μνας. 

1. Να υπογράφει τα επιδοτήρια των εγγράφων που επι¬ 
δίδονται στο Πανεπιστήμιο και να παραλαμβάνει κάθε εί¬ 
δους δικόγραφα που απευθύνονται στο Πανεπιστήμιο, 
στις Υπηρεσίες τους και τα Πανεπιστημιακά όργανα. 

2. Να θεωρεί το γνήσιο των υπογραφών του προσωπι¬ 
κού του Πανεπιστημίου και των πολιτών. 

3. Να επικυρώνει αντίγραφα και φωτοαντίγραφα εγ¬ 
γράφων. 

4. Να χαρακτηρίζει τα εισερχόμενα έγγραφα. 

5. Έγγραφα προς τρίτους σχετικά με τη διάθεση χώρων 
του Πανεπιστημίου για διαλέξεις, εκδηλώσεις. 

6. Αλληλογραφία με Υπουργεία και άλλες Υπηρεσίες 
που αφορούν τα οχήματα του Πανεπιστημίου, καθώς και 


εντολές που αφορούν τη διάθεσή τους στις υπηρεσίες 
του Πανεπιστημίου. 

7. Θέματα που αφορούν την Πολιτική Σχεδίαση Εκτά¬ 
κτων Αναγκών (Π.Σ.Ε.Α) του Πανεπιστημίου. 

Γ. Στον Προϊστάμενο της Διεύθυνσης Οικονομικής Δια¬ 
χείρισης : 

1. Έγγραφα, βεβαιώσεις, πιστοποιητικά, οικονομικές 
εκθέσεις και υπηρεσιακά σημειώματα κάθε τύπου και πε¬ 
ριεχομένου σχετικά με αντικείμενα της Διεύθυνσης Οικο¬ 
νομικής Διαχείρισης απευθυνόμενα σε ενδοπανεπιστη- 
μιακές ή άλλες υπηρεσίες ή ιδιώτες. 

2. Έγγραφα προς την Υπηρεσία του Ελεγκτικού Συνε¬ 
δρίου. 

3. Εκτελωνισμό των εισαγομένων εφοδίων. 

4. Ανακαταλογισμό των δαπανών στους οικείους κωδι¬ 
κούς αριθμούς του Προϋπολογισμού του Ιδρύματος. 

5. Βεβαιώσεις και εισπράξεις εσόδων ιδίας περιουσίας 
του Ιδρύματος. 

6. Την εκκαθάριση, αναγνώριση και πληρωμή των δα¬ 
πανών του Ιδρύματος. 

7. Έγγραφα που αφορούν την επιστροφή στο Πανεπι- 
στήμιο χρηματικών ποσών που καταβλήθηκαν αχρεωστή- 
τως για την εξόφληση τιμολογίων εφημερίδων. 

8. Έγγραφα προς τις τράπεζες που αφορούν τη μετα¬ 
φορά χρημάτων, την κατάθεση υπολοίπων διαχειρίσεων 
υπολόγων χρηματικών ενταλμάτων προπληρωμής, τη χο¬ 
ρήγηση συναλλάγματος, τις κρατήσεις και εισφορές, την 
αποστολή θεωρημένων χρηματικών ενταλμάτων για εξό¬ 
φληση, πράξεις αντιλογισμού, την αποστολή οικονομικών 
στοιχείων. Το άνοιγμα, την τροποποίηση, την παράταση 
και την ακύρωση πιστώσεων, καθώς και την καταβολή 
προμήθειας στους εμπορικούς αντιπροσώπους. 

9. Υποβολή στην Υπηρεσία δικαιολογητικών απόδοσης 
λογαριασμού των ΧΕΠ. 

10. Παροχή συμπληρωματικών στοιχείων δικαιολογή- 
σεως των δαπανών. 

11. Έγγραφα προς τους δανειολήπτες φοιτητές και 
προς τα Δημόσια Ταμεία για τη βεβαίωση ή διαγραφή φοι¬ 
τητικών δανείων. 

Γ1. Στους Προϊσταμένους των Τμημάτων της Διεύθυν¬ 
σης Οικονομικής Διαχείρισης. 

α) Στον Προϊστάμενο του Τμήματος Προϋπολογισμού - 
Λογιστηρίου 

1. Να υπογράφει έγγραφα και βεβαιώσεις κάθε τύπου 
και περιεχομένου σχετικά με αντικείμενα του Τμήματός 
του που απευθυνόμενα σε ενδοπανεπιστημιακές ή άλλες 
Υπηρεσίες ή ιδιώτες. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

β) Στον Προϊστάμενο του Τμήματος Μισθοδοσίας 

1. Να υπογράφει έγγραφα και βεβαιώσεις κάθε τύπου 
και περιεχομένου σχετικά με αντικείμενα του Τμήματός 
του που απευθυνόμενα σε ενδοπανεπιστημιακές ή άλλες 
Υπηρεσίες ή ιδιώτες. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

3. Να υπογράφει τις πάσης φύσεως καταστάσεις του 
Τμήματός του. 

γ) Στον Προϊστάμενο του Τμήματος Προμηθειών 

1. Να υπογράφει έγγραφα και βεβαιώσεις κάθε τύπου 
και περιεχομένου σχετικά με αντικείμενα του Τμήματός 
του που απευθυνόμενα σε ενδοπανεπιστημιακές ή άλλες 
Υπηρεσίες ή ιδιώτες. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

δ) Στον Προϊστάμενο του Τμήματος Περιουσίας 

1. Να υπογράφει έγγραφα και βεβαιώσεις κάθε τύπου 
και περιεχομένου σχετικά με αντικείμενα του Τμήματός 
του που απευθυνόμενα σε ενδοπανεπιστημιακές ή άλλες 
Υπηρεσίες ή ιδιώτες. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

Δ. Στον Προϊστάμενο της Διεύθυνσης Ακαδημαϊκών Θε¬ 
μάτων: 

1. Έγγραφα παροχής πληροφοριών για σπουδές στο 
Πανεπιστήμιο Θεσσαλίας σε Ιδρύματα, Υπηρεσίες και αλ¬ 
λοδαπούς. 

2. Κοινοποίηση εγγράφων στις σχολές, τα Τμήματα και 
λοιπές υπηρεσίες του Πανεπιστημίου. 

3. Κοινοποίηση στα Τμήματα αποφάσεων εισαγωγής 
νέων φοιτητών, Κυπρίων, τέκνων ομογενών και αλλοδα¬ 
πών φοιτητών. 

4. Έγγραφα προς τα Τμήματα για τη σύνταξη ετησίων 
προγραμμάτων εργασίας στα πλαίσια των συμφωνιών με 
πανεπιστήμια της αλλοδαπής. 

5. Έγγραφα προς γραφεία διεθνών σχέσεων ξένων πα¬ 
νεπιστημίων στα πλαίσια των σχετικών με αυτά συμφω¬ 
νιών. 

6. Καταστάσεις πληρωμής αλλοδαπών υποτρόφων του 
Π.θ. 

7. Απαντήσεις σε επιστολές για φοιτητικά θέματα και 
προγράμματα σπουδών σε ενδιαφερομένους του εσωτε¬ 
ρικού. 

8. Ανακοινώσεις αποφάσεων της Συγκλήτου και του 
Πρυτανικού Συμβουλίου προς Πανεπιστημιακές κ.λ.π. 
αρχές του εσωτερικού για θέματα Σπουδών, Μορφωτι¬ 
κών Ανταλλαγών και Δημοσίων Σχέσεων. 

9. Ανακοινώσεις εγγραφής εισαγομένων, μετεγγραφο- 
μένων, κατατασσομένων φοιτητών. 

10. Διαβιβαστικά έγγραφα Προγραμμάτων Σπουδών 
προς το Υπουργείο Παιδείας. 

11. Να θεωρεί το γνήσιο της υπογραφής φοιτητών και 
πολιτών. 

12. Να χορηγεί και επικυρώνει αντίγραφα ή φωτοαντί¬ 
γραφα εγγράφων. 

Δ1. Στους Προϊσταμένους της Διεύθυνσης Ακαδημαϊ¬ 
κών Θεμάτων. 

α) Στον Προϊστάμενο του Τμήματος Σπουδών. 

1. Έγγραφα παροχής πληροφοριών για σπουδές στο 
Πανεπιστήμιο Θεσσαλίας σε Ιδρύματα, Υπηρεσίες και αλ¬ 
λοδαπούς. 

2. Διαβίβαση εγγράφων προς τα Τμήματα για γενικά θέ¬ 
ματα σπουδών. 

3. Έγγραφα προς τα Τ μήματα για συλλογή στατιστικών 
στοιχείων φοιτητών. 

4. Υπηρεσιακά σημειώματα αλλοδαπών υποτρόφων 
του Π.Θ. 

β) Στον Προϊστάμενο του Τμήματος Φοιτητικής Μέρι¬ 
μνας 

1. Να θεωρείτο γνήσιο της υπογραφής φοιτητών και πο¬ 
λιτών. 

2. Να χορηγεί και να επικυρώνει αντίγραφα ή φωτοαντί¬ 
γραφα εγγράφων. 

3. Κοινοποίηση προς τα Τμήματα εγγράφων και νομο- 
θετημάτων και αποφάσεων Υπουργείων, της Συγκλήτου 


και των Πρυτανικών Αρχών που αφορούν θέματα φοιτητι¬ 
κής μέριμνας. 

4. Έγγραφα προς τα Τμήματα για συλλογή στατιστικών 
στοιχείων φοιτητών. 

γ) Στον Προϊστάμενο του Τμήματος Μορφωτικών 
Ανταλλαγών και Δημοσίων Σχέσεων. 

1. Βεβαιώσεις μετάβασης καθηγητών στο εξωτερικό 
στα πλαίσια συμφωνιών με πανεπιστήμια της αλλοδαπής. 

2. Έγγραφα για τη φιλοξενία ξένων καθηγητών στο Π.Θ. 

3. Αλληλογραφία με ξένους φοιτητές για στέγαση και 
με ΑΈ.Ι του εξωτερικού για αποστολή ενημερωτικού υλι¬ 
κού. 

4. Έγγραφα προς αρχές και υπηρεσίες για συγκέντρω¬ 
ση στοιχείων προς ενημέρωση των εθιμοτυπικών κατα¬ 
στάσεων. 

5. Έγγραφα σε προμηθευτές για αποστολή προσφο¬ 
ρών (δεξιώσεων, φωτογραφιών κλπ.). 

6. Διαβίβαση εγγράφων προς τα Τμήματα και υπηρε¬ 
σιακά σημειώματα. 

Ε. Στον Προϊστάμενο της Δ/νσης Τεχνικών Υπηρεσιών 

1. Διαβιβαστικά έγγραφα προς τον τύπο, για τη δημοσί¬ 
ευση προκηρύξεων διαγωνισμού για Μελέτες & Έργα. 

2. Έγγραφα σχετικά με την επιστροφή εγγυητικών επι¬ 
στολών, που αφορούν έργα, μελέτες διαγωνισμούς ανα¬ 
θέσεις, σύμφωνα με τις ισχύουσες διατάξεις. 

3. Αλληλογραφία με αντισυμβαλλόμενους αναδόχους 
έργων και μελετών για παροχή πληροφοριών σχετικά με 
οποιοδήποτε θέμα αφορά τη λειτουργία, εξέλιξη και ολο¬ 
κλήρωση των συμβάσεων (με βάση προηγούμενη απόφα¬ 
ση των αρμοδίων οργάνων). 

4. Διαβίβαση αλληλογραφίας, που αφορά την προώθη¬ 
ση έργων και μελετών (διακηρύξεις, προσκλήσεις κλπ., με 
βάση προηγούμενη απόφαση των αρμοδίων οργάνων). 

5. Κοινοποίηση όλωντων αποφάσεωντων αρμοδίων ορ¬ 
γάνων του Παν/μίου Θεσσαλίας, που αφορούν τη λει¬ 
τουργία, εξέλιξη και ολοκλήρωση των συμβάσεων, έργων 
και μελετών, καθώς και αυτών που αναφέρονται σε προ- 
συμβατικά στάδια. 

6. Αλληλογραφία με φορείςτου Δημοσίου Τομέα για θέ¬ 
ματα που προβλέπονται από τη νομοθεσία περί έργων και 
μελετών. 

7. Επικύρωση αντιγράφων από όλα τα πρωτότυπα έγ¬ 
γραφα ή τα ακριβή αντίγραφα που υπάρχουν ή κατατίθε¬ 
νται σ’ αυτήν στο αρχείο της Δ/νσης Τεχνικών Υπηρεσιών. 

8. Θεώρηση του γνησίου των υπογραφώντου προσωπι¬ 
κού της Διεύθυνσης και των πολιτών. 

ΣΤ. Στον Προϊστάμενο της Διεύθυνσης Φοιτητικής Μέ¬ 
ριμνας. 

1. Να θεωρεί το γνήσιο της υπογραφής φοιτητών και πο¬ 
λιτών. 

2. Να χορηγεί και να επικυρώνει αντίγραφα και φωτοα¬ 
ντίγραφα εγγράφων. 

3. Απαντήσεις σε επιστολές για θέματα σίτισης, στέγα¬ 
σης, ψυχαγωγίας και περίθαλψης φοιτητών. 

4. Ανακοινώσεις αποφάσεων της Συγκλήτου και του 
Πρυτανικού Συμβουλίου καθώς και εγγράφων και νομο- 
θετημάτων των Υπουργείων για τα παραπάνω θέματα. 

5. Διαβιβαστικά έγγραφα που αφορούν θέματα σίτισης, 
στέγασης, εξεύρεσης εργασίας, ψυχαγωγίας φοιτητών, 
διαλέξεις, καθώς και θέματα για την οργάνωση και διεξα¬ 
γωγή κάθε είδους αθλητικών εκδηλώσεων στην Ελλάδα 
και στο Εξωτερικό. 

Ζ. Στον Προϊστάμενο της Διεύθυνσης Δημοσιευμάτων 
και Εκδόσεων 

1. Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες που αφορούν τη Διεύθυνση. 

2. Επικύρωση αντιγράφων από όλα τα πρωτότυπα έγ¬ 
γραφα ή τα ακριβή αντίγραφα που υπάρχουν στο αρχείο 
της Δ/νσης. 

3. Να θεωρεί το γνήσιο της υπογραφής του προσωπι¬ 
κού της Δ/νσης και των πολιτών 

Ζ1. Στον Προϊστάμενο του Τμήματος Δημοσιευμάτων 

1. Αλληλογραφία με ΥΠΕΠΘ για κοστολογήσεις συγ¬ 
γραμμάτων, πληρωμές εκδοτών και παροχή στοιχείων. 

2. Αλληλογραφία προς εκδότες και συγγραφείς. 

Ζ2. Στον Προϊστάμενο του Τμήματος Τυπογραφείου. 

Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες που αφορούν την οργάνωση 
και λειτουργία του Τμήματος. 

Η. Στους Γραμματείς της Συγκλήτου και του Πρυτανι- 
κού Συμβουλίου. 

1. Την υπογραφή των αποφάσεων της Συγκλήτου και 
του Πρυτανικού Συμβουλίου που προορίζονται για εσω¬ 
τερική διανομή. 

2. Την έκδοση και την υπογραφή των αποσπασμάτων 
των συνεδριάσεων της Συγκλήτου και του Πρυτανικού 
Συμβουλίου. 

3. Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες. 

Θ. Στους Γ ραμματείς των Σχολών καιτωνΤμημάτωντου 
Πανεπιστημίου. 

1. Επικύρωση εγγράφων και φωτοαντιγράφων που 
αφορούν τους φοιτητές ή το προσωπικό που υπηρετεί 
στα Τμήματα ή τη Σχολή. 

2. Θεώρηση του γνησίου της υπογραφής των φοιτητών 
του προσωπικού των Σχολών και των Τμημάτων και των 
πολιτών. 

3. Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες. Επίσης κοινοποιήσεις αποφά¬ 
σεων Γενικών Συνελεύσεων των Σχολών και των Τμημά¬ 
των. 

I. Στον Προϊστάμενο του Αυτοτελούς Γ ραφείου Πρυτα¬ 
νείας. 

1. Έγγραφα σχετικά με τον προγραμματισμό και την ορ¬ 
γάνωση της λειτουργίας του Γ ραφείου. 

2. Έγγραφα προς τις υπηρεσίες του Πανεπιστημίου ή 
και άλλες υπηρεσίες, με τα οποία ζητούνται ή παρέχονται 
στοιχεία και πληροφορίες. 

ΙΑ. Στον Προϊστάμενο της Υπηρεσίας Βιβλιοθήκης. 

1. Έγγραφα που έχουν σχέση με διαβίβαση παραγγε¬ 
λιών βιβλίων και περιοδικών στους προμηθευτές, επι¬ 
στροφή εγγυητικών επιστολών, αποστολή διδακτορικών 
διατριβών, αποστολή συμβάσεων υπογεγραμμένων ή μη, 
καθώς και όλη τη σχετική αλληλογραφία που ακολουθεί 
μετά την αποστολή της σύμβασης από το Πανεπιστήμιο 
και τον αντίστοιχο προμηθευτή. 

Η μεταβίβαση των παραπάνω αρμοδιοτήτων ισχύει και 
για τους νόμιμους αναπληρωτές των προαναφερομένων 
προϊσταμένων, σε περίπτωση απουσίας ή κωλύματος 
τους. 


Σε περίπτωση που οι παραπάνω εξουσιοδοτημένοι 
προϊστάμενοι, λόγω της φύσεως ή της σοβαρότητας ενός 
εγγράφου, κρίνουν απαραίτητη την υπογραφή του από 
ανώτερο όργανο, αυτό θα υπογράφεται από ανώτερο νό¬ 
μιμα εξουσιοδοτημένο όργανο ή τον Πρύτανη. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Βόλος 20 Σεπτεμβρίου 2005 
Ο Πρύταννης 

ΚΩΝΣΤΑΝΤΙΝΟΣ Μ Π ΑΠΑΤΗΣ 
-♦- 

Αριθ. Υ3α/ΓΠ 71124 (5) 

Μετατροπή θέσης κλάδου γιατρών ΕΣΥ στο Κ.Υ. Ιτέας, 
του ΓΝ Άμφισσας, της ΔΥΠΕ Στερεάς Ελλάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(ΦΕΚδΙ/τ. Α/2005) 

2. Τις διατάξεις του άρθρου 24, του ν. 3172/ 2003 «Ορ¬ 
γάνωση και εκσυγχρονισμός των Υπηρεσιών Δημόσιας 
Υγείας και άλλες διατάξεις» (ΦΕΚ 197/ τ. Α/ 6. 8. 2003). 

3. Τις διατάξεις του άρθρου 90 του «Κώδικα Νομοθε¬ 
σίας γιατην Κυβέρνηση και τα Κυβερνητικά όργανα», που 
κυρώθηκε με το άρθρο πρώτο του Π.Δ/τος 63/ 2005 (Α’ 
98) καιτο γεγονός ότι από τις διατάξεις της απόφασης αυ¬ 
τής δεν θα προκληθεί επιπλέον δαπάνη στον τακτικό προ¬ 
ϋπολογισμό. 

4. Τις διατάξεις των άρθρων 1 και 5 του ν. 2194/ 1994 
«Αποκατάσταση του Εθνικού Συστήματος Υγείας και άλ¬ 
λες διατάξεις» (ΦΕΚ 34/τ. Α/16. 3.1994). 

5. Τις διατάξεις των άρθρων 14 και 15, του ν. 1397/1983 
«Εθνικό Σύστημα Υγείας» (ΦΕΚ 143/τ.Α/7.10.1983). 

6. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ. Α/2000). 

7. Την υπ’ αριθμ. Υ1/ 2004 απόφαση Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ513/τ. Β/10.3.2004). 

8. Τις διατάξεις του π.δ/τος 103 (ΦΕΚ 70/ Α/ 3.3.2004) 
«Περιορισμός της συναρμοδιότηταςτου Υπουργού Εσω¬ 
τερικών, Δημόσιας Διοίκησης και Αποκέντρωσης, κατά 
την έκδοση διοικητικών πράξεων». 

9. Την υπ’ αριθμ. 14650/ ΔΙΟΕ 85/ 2004 απόφαση ανά¬ 
θεσης αρμοδιοτήτων στους Υφυπουργούς Οικονομίας 
και Οικονομικών (ΦΕΚ 519/τ. Β /1997). 

10. Την υπ’ αριθμ. Υ4α/6368/ 94/ΦΕΚ 508 Β/1994 κοινή 
Υπουργική απόφαση «Σύσταση θέσεων προσωπικού των 
Κέντρων Υγείας (ΚΥ) και των Κέντρων Ψυχικής Υγείας 
(ΚΨΥ) της χώρας» (ΦΕΚ508/τ. Β/30.6.1994) 

11. Την υπ’ αριθμ. 2/24.6.2005 Απόφαση ΔΣ της Δ. Υ.ΠΕ. 
Στερεάς Ελλάδας, αποφασίζουμε: 

Τροποποιούμε την παραπάνω (10) σχετική κοινή 
υπουργική απόφαση, όσον αφοράτις θέσεις προσωπικού 
του άρθρου 1 (ΚΕΝΤΡΑ ΥΓΕΙΑΣ), του Κέντρου Υγείας Ιτέ¬ 
ας, του Γ.Ν Άμφισσας, της ΔΥΠΕ Στερεάς Ελλάδας, ως 
εξής: 

1. Η μία (1) κενή, από τις προβλεπόμενες τρεις (3) ορ¬ 
γανικές θέσεις του κλάδου γιατρών ΕΣΥ, ειδικότητας Γε- 

νικής Ιατρικής ή Παθολογίας, με βαθμό Επιμελητή Α’ ή Β’, 
του ΚΥ Ιτέας, του Γ.Ν. Άμφισσας, μετατρέπεται σε μία (1) 
θέση, του ιδίου κλάδου, ειδικότητας Ακτινολογίας, με 
βαθμό Επιμελητή Α’, στο ίδιο Κ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

Αριθ.ΔΥΙδ/οι/100172 (6) 

Στην υπ’ αριθμ. ΔΥ1δ/οικ.64680/17.6.2005 απόφαση 
του Υπουργού Υγείας και Κοινωνικής Αλληλεγγύης, που 
δημοσιεύθηκε στο Φ.Ε.Κ. 914/5.7.2005 τεύχος Β' σχετική 


με τη συγκρότηση των Κοινών Πενταμελών Υπηρεσιακών 
Συμβουλίων των υπαλλήλων των Μονάδων Κοινωνικής 
Φροντίδας κάθε Υγειονομικής Περιφέρειας στην έδρα κά¬ 
θε Διοίκησης Υγειονομικής Περιφέρειας (Δ.Υ.ΠΕ.), γίνε¬ 
ται η κατωτέρω διόρθωση σφάλματος: Αντί του εσφαλμέ¬ 
νου: 

β...5. Τα υπό στοιχεία α’ τακτικά και αναπληρωματικά 
μέλη της προηγούμενης παραγράφου ορίζονται από το 
Διοικητικό Συμβούλιο της 

κάθε Δ.Υ.ΠΕ. από.στο ορθό: 

β...5. Τα υπό στοιχεία α’ τακτικά και αναπληρωματικά 
μέλη της προηγούμενης παραγράφου ορίζονται από τον 

Υπουργό Υγείας και Κοινωνικής Αλληλεγγύης.του 

ν..3260/2004. 

(Από τη Διεύθυνση Προσωπικού του Υπουργείου 
Υγείας και Κοινωνικής Αλληλεγγύης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






